馮璋

馮璋（），字如之，號養虚，浙江寧波府慈谿縣人，軍籍，明朝政治人物。

 生平 
嘉靖七年（1528年）戊子科浙江鄉試第三十八名舉人。嘉靖十七年（1538年）中式戊戌科會試第九名，登第三甲第一百七十三名進士。十八年十一月选授南京廣西道试監察御史，二十年二月实授。历按江淮诸郡，墨吏望风解绶。修复城隍，严立章程，上江防五事为久远计，地方获靖。丁内艰，服阕，改北道，巡按畿辅，振肃纲纪，贵戚敛手。虑边徼弗固，上“选将、练兵、足财”三事，朝论伟之。秩满，命巡按四川。二十九年（1550年）四月，前阳武知县王聯举报巡抚胡缵宗作诗诅谤，世宗大怒，興起大獄，御史胡植、冯璋、张洽等人皆牵连下狱，後审明復职。担任御史十三年，以忤当道，出为福建巡视海道副使。被御史弹劾，辞官归乡。居林下二十余年，卒年八十有一。光绪《慈溪县志》卷二十八：冯璋，字如之，号养虚。父鼎，以明经教授学者，赠监察御史。璋幼颖异，嘉靖七年，以春秋领乡荐。十七年，登进士第，授南京广西道监察御史。都御史柴经雅重之，凡台中章疏多属焉。历按江淮诸郡，墨吏望风解绶。修复城隍，严立章程，上江防五事为久远计，地方获靖。内艰服阕，改北道，巡按畿辅，振肃纲纪，贵戚敛手。虑边徼弗固，上“选将、练兵、足财”三事，朝论伟之。秩满，命按全蜀。时九丝等寨弄兵梗化，璋下车，擒渠魁阿丢、阿洞诸蛮，招来安辑，地方甫晏。玉思雄兄弟负险抗拒，并除之。先是，任邱王联宰县贪污，都御史胡缵宗劾罢之。又杀人罹法，乃贿结中官，诬奏缵宗暨御史之曾勘问者六人，璋与焉。世宗震怒，下璋诏狱。会连月昏雾不雨，释复职，是夕遂雨。官御史凡十三载，应超秩。以忤当道，出为福建巡视海道副使。汀漳民习兵怙乱，引日本大尼之属登陆焚劫。璋申明军政，先事豫防，因疏行沿海事宜，地方赖之。尝巡海至漳州，贼舟鳞集，势叵测。璋以正旦部兵，出贼不意，斩获无遗。捷闻，赐白金文绮。御史张某先为县令，以骫法见恶于璋；御史鄢某按蜀，亦怀私憾。相与为中伤计，遂谢事归。居林下余二十年，简默不妄言笑。至与士大夫谈当世务，折衷今古。进子弟及邑之俊彦讲课文艺，竟日无倦容。生平不事华靡，冠履、裘褥之属必俟敝乃更。事兄诚斋如事父。弟节蚤亡，抚侄维约如己子，待诸侄亦曲尽恩意。卒年八十有一。

 家族 
曾祖馮民；祖父馮魯；父馮雋，母魏氏；前母張氏。慈侍下。從兄馮岳，济南知府。

参考文献

Category:馮姓
Category:慈溪人
Category:明朝南京監察御史
Category:明朝福建按察司副使